ถ้าเราช่วยตัวเอง แบบที่ไม่ได้มีเพศสัมพันธ์กับเพศชาย แต่มีตกขาวแป้งเปียก แบบนี้คือยังไงหรอคะ
สวัสดีค่ะ ตกขาวเป็นคือ อาการที่มีเมือกเหลวไหลออกมาจากช่องคลอดของผู้หญิงโดยไม่ใช่เลือดประจำเดือน เป็นสารคัดหลั่งที่เป็นปกติของร่างกาย เพื่อสร้างความชุ่มชื้นให้บริเวณช่องคลอดและช่วยป้องกันการติดเชื้อภายในช่องคลอดโดยตกขาวที่เป็นปกตินั้นควรเป็นสีขาวคล้ายแป้งเปียก ไม่มีปริมาณมากเกินไป ไม่คัน ไม่มีกลิ่นดังนั้นลักษณะตกขาวดังกล่าวมาน่าจะเป็นตกขาวปกติ ไม่ได้เป็นโรคแต่อย่างใด ให้สังเกตลักษณะตกขาว หากผิดไปจากปกติ เช่นสีไม่ใช่สีขาวแป้งเปียก มีกลิ่นเหม็นคาว คันช่องคลอด อาจบ่งบอกถึงการติดเชื้อใดๆในช่องคลอดหรือปากมดลูก ควรไปพบแพทย์เพื่อตรวจเพิ่มเติม